બહુ ચર્ચિત અને ભારતમાં રિલીઝ ન થનારી ફિલ્મ ફિફ્ટી શેડ ઑફ ગ્રેની ડિરેકટર સેમ અને અવેન્જર ફિલ્મનો એકટર આરોન ટેલર-જોન્સન વચ્ચે ૨૪ વરસનો વય ભેદ છે. આરોન જ્યારે સેમને મળ્યો ત્યારે એ ફક્ત ૧૮ વરસનો હતો અને સેમ ૪૨ની હતી. છ વરસના લગ્નજીવન અને બે બાળકના જન્મ બાદ આરોનને વય ભેદ જણાતો નથી કારણ કે તે પોતે ઉંમરના પ્રમાણમાં ઘણો મેચ્યોર્ડ છે. સેમ ૨૦૦૯માં નો વ્હેર બોયઝ નામની બીટલ્સ પરની બાયોપિક ડિરેક્ટ કરી રહી હતી તે વખતે આરોન ટેલર ફિલ્મમાં કામ કરી રહ્યો હતો. તે સમયે જ બન્ને એકબીજાની નજીક આવ્યા. ૨૦૧૨ની સાલમાં તેમણે લગ્ન કર્યા અને બન્ને આજે પણ હેપ્પીલી મેરિડ છે. આરોન તો બાળકીઓને ઉછેરવા માટે ફિલ્મોમાં કામ કરવાનું છોડી દેવાનું વિચારી રહ્યો છે. આરોન વય ભેદ વિશે વિચારવા માગતો જ નથી. તે પોતાના લગ્નજીવનથી બસ ખુશ છે.